Missatge: Segresten uns 80 escolars a la regió anglòfona secessionista de l'oest del CamerunSegons fonts militars, als estudiants i el director de l'escola "se'ls han emportat a la selva"Redacció 05/11/2018 - 14.46Actualitzat 05/11/2018 - 16.47 La zona on ha passat el segrestAl Camerun, una vuitantena d'estudiants de secundària han estat segrestats a l'oest del país. Ha passat a Bamenda, la capital de la regió al nord-oest de la capital, Yaundé.Els estudiants pertanyen a una escola presbiteriana d'educació secundària i a hores d'ara no se saben les causes del segrest. La regió, anglòfona, anomenada Ambazònia, manté fortes tensions pel control de la zona amb el govern central del país, on es parla en francès.Juntament amb els estudiants, que no se sap on els han traslladat, també han segrestat almenys dos adults, entre els quals hi ha el director de l'escola. "Se'ls han emportat a la selva", han afirmat fonts militars del país africà. El govern ha enviat l'exèrcit per mirar de localitzar els segrestats.Un segrest massiu com aquest no té precedents al Camerun, però sí al nord de Nigèria, on el grup jihadista Boko Haram va segrestar prop de 200 noies el 2014. Dimarts passat, el missioner nord-americà Charles Wesco va morir després que el seu vehicle va ser tirotejat als voltants de Bamenda. El govern camerunès va informar que el cotxe, on també viatjaven la dona de Wesco i el seu fill, un altre missioner i un conductor, es va veure atrapat en un tiroteig amb separatistes armats. Les autoritats del país van acusar els milicians de la mort del missioner. Els separatistes, en canvi, van dir que van ser els militars els responsables de la mort de Wesco.

Resposta: Alliberats els 78 escolars segrestats dilluns a la regió anglòfona del CamerunEl director de l'escola i un professor encara estan en mans dels segrestadors, mentre continuen les negociacionsRedacció 07/11/2018 - 09.36Actualitzat 07/11/2018 - 10.26 Un soldat de la força d'intervenció ràpida patrulla a la ciutat de Bluea, a la regió anglòfona de l'oest, el 4 d'octubre (Reuters)Alliberats al Camerun els 78 estudiants de secundària que havien estat segrestats dilluns. També el conductor de l'autobús on anaven.El director de l'escola i un professor, tanmateix, segueixen en mans dels homes armats que els van segrestar, ha explicat Samuel Fonki, ministre de l'església presbiteriana del Camerun, que porta les negociacions."Gràcies a Déu, els 78 nens i el conductor han estat alliberats. El director i un professor encara estan amb els segrestadors. Continuem pregant."El segrest va passar dilluns a Bamenda, capital econòmica de la regió anglòfona de l'oest del Camerun, que és un país majoritàriament francòfon.Inicialment s'havia parlat de 79 nens segrestats, però s'hi havia comptat per error el professor que ara continua amb els segrestadors.Fonki i l'exèrcit han atribuït el segrest als separatistes anglòfons, però aquests ho han negat.En els últims temps, els independentistes anglòfons, que reivindiquen la nació d'Ambazònia, havien tancat alguna escola i fet alguna altra acció per denunciar el que consideren la política repressiva del president Paul Biya, però no han fet ni reivindicat cap segrest.